Oliver Dowden

| Oliver Dowden |
| --- | --- |

Yhdistyneen kuningaskunnan varapääministeri
 21. huhtikuuta 2023 – 5. heinäkuuta 2024  
Pääministeri:  Rishi Sunak
Edeltäjä:  Dominic Raab
Seuraaja:  Angela Rayner
Lancasterin herttuakunnan kansleri
 25. lokakuuta 2022–  
Edeltäjä:  Nadhim Zahawi
Salkuton ministeri
 15. syyskuuta 2021 – 24. kesäkuuta 2022  
Edeltäjä:  Amanda Milling
Seuraaja:  Andrew Stephenson
Digitaali-, kulttuuri-, media- ja urheiluministeri
 13. helmikuuta 2020 – 15. syyskuuta 2021  
Edeltäjä:  Nicky Morgan
Seuraaja:  Nadine Dorries
Valtioneuvoston kanslian ministeri
 24. heinäkuuta 2019 – 13. helmikuuta 2020  
Edeltäjä:  David Lidington
Seuraaja:  Michael Gove
Paymaster General
 24. heinäkuuta 2019 – 13. helmikuuta 2020  
Edeltäjä:  Jesse Norman
Seuraaja:  Penny Mordaunt
Kansanedustaja
 7. toukokuuta 2015  
Ryhmä/puolue:  konservatiivipuolue
Vaalipiiri:  Hertsmere
Henkilötiedot
Syntynyt: 1. elokuuta 1978 (ikä 46) Park Street, Hertfordshire
Kansalaisuus:   Yhdistynyt kuningaskunta
Arvonimi: The Right Honourable ja sir
Tiedot
Puolue:  konservatiivipuolue
Aiheesta muualla
www.oliverdowden.com
  [ Muokkaa Wikidatassa ]   
Oliver James Dowden (s. 1. elokuuta 1978) on brittiläinen konservatiivipuolueen poliitikko, joka on toiminut kansanedustajana Yhdistyneen kuningaskunnan alahuoneessa vuodesta 2015 lähtien ja Lancasterin herttuakunnan kanslerina lokakuusta 2022 lähtien.
Dowden opiskeli oikeustiedettä Trinity Collegessa Cambridgen yliopistossa. Työskenneltyään konservatiivipuolueen tutkimuskeskuksessa ja PR-yhtiö Hill & Knowltonilla hänet nimitettiin pääministeri David Cameronin erityisavustajaksi ja varakansliapäälliköksi. Hänet valittiin alahuoneeseen Hertsmeren vaalipiiristä vuoden 2015 parlamenttivaaleissa 29 696 äänellä eli 59,3 prosentin ääniosuudella. Samana vuonna hänet nimitettiin Brittiläisen imperiumin ritarikunnan komentajaksi (CBE). Vuoden 2016 EU-kansanäänestyksessä Dowden vastusti Brexitiä eli Britannian eroa Euroopan unionista.
Tammikuussa 2018 Dowden nimitettiin valtioneuvoston kanslian parlamentaariseksi sihteeriksi. Konservatiivipuolueen puheenjohtajakisassa 2019 Dowden kirjoitti yhdessä Rishi Sunakin ja Robert Jenrickin kanssa The Timesissa mielipidekirjoituksen, jossa he ilmaisivat tukensa Boris Johnsonille; Johsonin tultua valituksi puolueen puheenjohtajaksi ja pääministeriksi heinäkuussa 2019 tämä nimitti Dowdenin valtioneuvoston kanslian apulaisministeriksi ja paymaster generaliksi. Heinäkuussa 2020 hänet nimitettiin digitaali-, kulttuuri-, media- ja urheiluministeriksi ja syyskuussa 2021 salkuttomaksi ministeriksi sekä yhdeksi konservatiivipuolueen puoluehallituksen kahdesta puheenjohtajasta.
Kesäkuussa 2022 Dowden erosi ministerinvirasta ja puoluehallituksen varapuheenjohtajuudesta konservatiivipuolueen ehdokkaiden hävittyä täytevaalit Tiverton and Honitonin sekä Wakefieldin täytevaaleissa; kummastakin vaalipiiristä oli vuoden 2019 vaaleissa valittu konservatiivipuolueen edustaja. Erokirjeessään Dowden kirjoitti: ”Jonkun on otettava vastuu, ja olen tullut siihen tulokseen, ettei näissä olosuhteissa ole oikein, että jatkan virassa.” Pääministeri Boris Johsonin erosta seuranneessa puolueen puheenjohtajavaalissa Dowden asettui tukemaan Rishi Sunakia. Sunakin tultua valituksi puolueen puheenjohtajaksi ja pääministeriksi lokakuussa 2022 Dowden nimitettiin Lancasterin herttuakunnan kansleriksi.